Snåsa prestegård

Snåsa prestegård eller Vinje prestegård (gnr. 50) ligger rundt 150 meter vest for Snåsa kirke. Gården har et slags skjevt firkanttun, med hovedbygningen på østsiden av tunet.

Hovedbygningen har tre fløyer og er oppført i tre etapper: hovedfløyen i øst fra ca. 1770, sørfløyen ca. 1820 og nordfløyen ca. 1870. Det dreier seg om et laftebygg i to etasjer med et tårnoppbygg på midten, der det er gjennomkjørsel til tunet. Bygningen, og særlig østfasaden, ble restaurert i 1926–28 ved John Tverdahl.

Hovedbygningen er fredet, og det samme gjelder et stabbur i to etasjer samt en steinkjeller (oppført omkring 1870) som befinner seg utenfor tunet.

Referanser

Litteratur

Eksterne lenker 
 

Prestegårder i Norge
Kulturminner i Snåsa